Μελέτη των ανατομικών χαρακτηριστικών των βουβωνικών λεμφαδενικών κρημνών στη χειρουργική αντιμετώπιση του λεμφοιδήματος
Creators: name: Σαράφης, Αλέξανδρος Κωνσταντίνου
Publisher: name: Aristotle University of Thessaloniki
Year: 2024
Subjects: Λεμφοίδημα
Μεταμόσχευση λεμφαδένων
Βουβωνικός κρημνός
Lymphedema
Vascularized lymph node transfer
Inguinal flap

description: Η ελεύθερη μεταμόσχευση λεμφαδένων (ΕΜΛ) αποτελεί τα τελευταία χρόνια τη συχνότερη μικροχειρουργική επέμβαση στην αντιμετώπιση λεμφοιδήματος άνω άκρου που σχετίζεται με τη θεραπεία του καρκίνου του μαστού. Η εφαρμογή της τεχνικής των λεμφαδένων εκλογής (SeLyN) με χρήση της SPECT/CT λεμφαγγειογραφίας εξασφαλίζει ασφαλή επιλογή των πλέον λειτουργικών λεμφαδένων. Ο σκοπός της παρούσας αναδρομικής μελέτης είναι η ανάλυση των ανατομικών χαρακτηριστικών των βουβωνικών λεμφαδενικών κρημνών και η συσχέτισή τους με τα αποτελέσματα της ΕΜΛ. Η μελέτη περιλαμβάνει 41 ασθενείς με λεμφοίδημα μετά-μαστεκτομή που υποβλήθηκαν σε ΕΜΛ με αγγειούμενο βουβωνικό λεμφαδενικό κρημνό μεταξύ 2012-2016. Τα δημογραφικά στοιχεία των ασθενών, το στάδιο της νόσου, τα χαρακτηριστικά των κρημνών (μέγεθος, αγγειακός μίσχος, αριθμός λεμφαδένων) και οι επιπλοκές αναλύθηκαν ως προς τη συσχέτισή τους με τη μείωση του όγκου του πάσχοντος μέλους σε απώτερο χρόνο. Οι κρημνοί της μελέτης χωρίσθηκαν σε δύο ομάδες (ομάδα Α «μικρoί κρημνοί» &lt; 25cm2 και ομάδα Β «μεγάλοι κρημνοί» &gt;25cm2) και αναλύθηκαν ως προς τα αποτελέσματά τους. Μελετήθηκαν επίσης οι περιπτώσεις συνδυασμού αποκατάστασης μαστού και λεμφοιδήματος με κοιλιακό κρημνό και ΕΜΛ. Σαράντα ασθενείς είχαν ομαλή μετεγχειρητική πορεία σε μέση περίοδο παρακολούθησης 29 μηνών, ενώ μια ασθενής παρουσίασε νέκρωση του κρημνού. Το μέσο μέγεθος λεμφαδενικού κρημνού ήταν 28,34 cm2, περιλαμβάνοντας 3,4 λεμφαδένες κατά μέσο όρο. Η μέση διαφορά μείωσης όγκου (mVDR) ήταν 55,28%. Οι κρημνοί της ομάδας A (n=16) είχαν 2,8 λεμφαδένες κατά μέσο όρο και οδήγησαν σε μείωση λεμφοιδηματικού όγκου mVDR 49.66%, ενώ η Ομάδα Β (n=24) με μέσο όρο 3,8 λεμφαδένες ανά κρημνό παρουσίασε mVDR 60,1%. Η σύγκριση σταδίου και μείωσης όγκου υπέδειξε στατιστικά μη σημαντική διαφορά. Η προέλευση του αγγειακού μίσχου, δεν φάνηκε να επηρεάζει το τελικό αποτέλεσμα. Στη μελέτη μας βρέθηκε ότι το στάδιο του λεμφοιδήματος και ο αγγειακός μίσχος του κρημνού δεν επηρέασαν τη μείωση όγκου του πάσχοντος μέλους. Αντίθετα εμφανίστηκε θετική συσχέτιση μεγέθους κρημνού – μείωσης όγκου. Μεγαλύτεροι κρημνοί, φέροντας περισσότερους λεμφαδένες, παρουσίασαν σημαντικότερα κλινικά οφέλη. Σε περιπτώσεις σύγχρονης αυτόλογης αποκατάστασης του μαστού με κοιλιακό κρημνό, επετράπη η παρασκευή και μεταφορά μεγαλύτερων διαστάσεων κρημνών, ευνοώντας το τελικό αποτέλεσμα. Οι εν λόγω διαπιστώσεις ενθαρρύνουν τη λήψη μεγαλύτερων λεμφαδενικών κρημνών, καθιστώντας επιβεβλημένη την ασφαλή τους προεπιλογή, κατεύθυνση προς την οποία συμβάλλει καθοριστικά η εφαρμογή της τεχνικής των λεμφαδένων εκλογής (SeLyN technique).
description: Vascularized Lymph Node Transfer (VLNT) is a well-established microsurgical procedure in Breast Cancer-Related Lymphedema (BCRL) treatment. The “Selected Lymph Node” (“SeLyN”) technique, based on SPECT/CT lymphoscintigraphy, ensures safe and effective selection of the most functional and suitable lymph nodes (LNs). This study aims to assess the impact of certainflap characteristics on long-term VLNT outcomes. Forty-one BCRL patients submitted to “SeLyN” guided VLNT between 2012-2016 were enrolled on this retrospective study. According to their surface-size, flaps were divided in small (&lt;25cm2, n=16) and large (&gt;25cm2, n=24). Eight of the large and 4 of the small flaps, were combined with DIEP flap procedures. Lymphedema stage, flap size, vascular pedicle and number of LNs, were correlated with long-term volume reduction, expressed as Volume Differential Reduction (VDR). At 29 months mean follow-up, no major complication was noted, apart of one flap failure, which was excluded from further analysis. Mean flap size was 28.34 cm2, mean LNs per flap 3.4 and mean VDR 55.28%(53.7%, 54.6% and 62.0% for lymphedema stages I, II,III respectively). Small and large flaps had 2.8 vs 3.8LNs per flap (p&lt;0.001), resulting in 49.7% vs 60.1% VDR (p=0.224) respectively. Concerning vascular pedicle, SIEA or SCIA/SCIP were equally distributed between small and large flaps, yielding no significant impact on VDR. In our series, larger flaps included higher number of functional LNs, directly associated with better outcomes as quantified by improved VDR. Synchronous DIEP breast reconstruction, allowed for larger LN flaps transfer. The SeLyN technique can support safe and effective flap harvest for VLNT.